
Ministru kabineta sēdes protokollēmums

Informatīvais ziņojums "Par veterināro zāļu kvalitātes kontroles oficiālo laboratoriju"

· 1. Pieņemt zināšanai iesniegto informatīvo ziņojumu.
· 2. Atbalstīt Pārtikas drošības, dzīvnieku veselības un vides zinātniskā institūta "BIOR" pilnvarošanu īstenot veterināro zāļu kvalitātes kontroles oficiālās laboratorijas uzdevumus un riska zinātnisko novērtēšanu veterināro zāļu jomā atbilstoši ziņojumā minētajam. Zemkopības ministrijai izstrādāt un zemkopības ministram līdz 2025. gada 1. septembrim noteiktā kārtībā iesniegt Ministru kabinetā likumprojektu "Grozījumi Farmācijas likumā", nosakot Pārtikas drošības, dzīvnieku veselības un vides zinātnisko institūtu "BIOR" par veterināro zāļu kvalitātes kontroles oficiālo laboratoriju.
· 3. Finansējumu veterināro zāļu kvalitātes kontroles oficiālās laboratorijas funkcijas īstenošanai nodrošināt no Zemkopības ministrijai pieejamajiem budžeta līdzekļiem valsts budžeta apakšprogrammā 20.02.00 "Riska zinātniskā novērtēšana un references laboratorijas funkciju veikšana dzīvnieku veselības, pārtikas un dzīvnieku barības jomā".

